Semenanjung Malaysia

Semenanjung Malaysia atau Malaysia Barat dahulunya dikenali sebagai Malaya atau Tanah Melayu British ialah sebahagian Malaysia yang meliputi separuh bahagian selatan Semenanjung Tanah Melayu, dan merupakan gabungan 11 buah negeri (ketika itu) yang membentuk Persekutuan Tanah Melayu.

Semenanjung Malaysia kini, terdiri daripada 11 buah negeri dan 2 Wilayah Persekutuan. Negeri-negeri tersebut ialah Johor, Kedah, Kelantan, Melaka, Negeri Sembilan, Pahang, Perak, Perlis, Pulau Pinang, Selangor, Terengganu, serta Wilayah Persekutuan Kuala Lumpur dan Wilayah Persekutuan Putrajaya. Keluasan keseluruhan Semenanjung Malaysia adalah 131,598 kilometer persegi.

Semenanjung Malaysia berkongsi sempadan darat  dengan Thailand di bahagian utara dan sempadan maritim dengan Singapura di bahagian selatan, oleh Selat Johor. Semenanjung Malaysia juga mempunyai sempadan maritim dengan Indonesia di Selat Melaka dan Laut China Selatan, iaitu dengan Sumatera dan Kepulauan Riau, dan juga dengan Vietnam di Laut China Selatan. Manakala Malaysia Timur (Sabah, Brunei dan Sarawak) terletak di seberang timur Semenanjung Malaysia merentasi Laut China Selatan.

Hampir kesemua negeri di Semenanjung Malaysia diketuai oleh sultan atau raja kecuali Melaka dan Pulau Pinang. Sembilan negeri yang diketuai oleh raja terdiri dari Perlis, Kedah, Perak, Selangor, Negeri Sembilan, Johor, Pahang, Terengganu dan Kelantan. Gelaran Sultan digunakan di negeri-negeri Kedah, Perak, Selangor, Johor, Pahang, Terengganu dan Kelantan, manakala Perlis pula menggelarkan baginda pemerintah mereka sebagai Raja, dan di Negeri Sembilan, baginda digelar Yamtuan Besar atau secara rasminya Yang di-Pertuan Besar.

Perihal

Semenanjung Malaysia  (Tulisan Jawi: سمننجڠ مليسيا), juga dikenali sebagai Malaysia Barat, ataupun Malaya (Tanah Melayu) (Tulisan Jawi: تانه ملايو), ialah sebahagian daripada Malaysia, yang menduduki separuh selatan Semenanjung Melayu di Asia Tenggara dan pulau-pulau berdekatan. kawasan keseluruhan iaitu , iaitu hampir 40% daripada keseluruhan kawasan negara; 60% lagi ialah Malaysia Timur (Malaysia Borneo). Sebagai perbandingan, ia lebih besar sedikit daripada England (130,395 Km2). Ia berkongsi sempadan darat dengan Thailand di utara.

Malaysia Barat (Semenanjung Malaysia) terletak di sebelah barat Malaysia Timur (). Kedua-duanya dipisahkan oleh Laut China Selatan.

Di seberang Selat Melaka di sebelah barat terletak pulau Sumatera dan di seberang Laut China Selatan di sebelah timur terletak Kepulauan Natuna (Indonesia). Di hujung selatan merentasi Selat Johor terletak negara pulau Singapura. Semenanjung Malaysia menyumbang majoriti (kira-kira 81.3%) daripada penduduk dan ekonomi Malaysia; setakat 2017, populasinya adalah kira-kira 26 juta (82% daripada jumlah penduduk).

Geografi 

Secara geografi, Semenanjung Malaysia terbahagi kepada tiga kawasan iaitu Pantai Barat, Selatan, dan Pantai Timur.

Pahang ialah negeri terbesar di Semenanjung diikuti Perak, Johor kemudian Kelantan. Negeri-negeri pantai timur berhadapan dengan Laut China Selatan manakala negeri-negeri  pantai barat berhadapan dengan Selat Melaka. Johor, walaupun mempunyai pantai sepanjang Selat Melaka mahupun Laut China Selatan, tidak boleh diklasifikasikan sebagai sebuah negeri pantai barat mahupun pantai timur. Akan tetapi, disebabkan Johor juga mempunyai pantai sepanjang Selat Johor, Johor dikelaskan sebagai sebuah negeri pantai selatan. Kelantan bersempadan dengan wilayah Narathiwat di Thailand manakala Perlis, Kedah dan Perak juga bersempadan dengan Thailand di sebelah utara dengan wilayah-wilayah Satun, Yala dan Songkhla.

Bahagian di semenanjung Malaysia: 

Pantai Timur: Kelantan, Terengganu, Pahang

Pantai Selatan: Johor

Pantai Barat: Pantai Barat semenanjung terbahagi kepada tiga zon, iaitu zon utara, tengah dan selatan.

Zon Utara: Perlis, Kedah, Pulau Pinang dan Perak

Zon Tengah: Selangor dan Wilayah-wilayah Persekutuan Kuala Lumpur dan Putrajaya

Zon Selatan: Negeri Sembilan dan Melaka

Berikut merupakan senarai negeri dan Wilayah Persekutuan di Semenanjung Malaysia. Ibu negeri disertakan dalam kurungan. 11 negeri dan 2 Wilayah Persekutuan tersebut adalah:

Negeri نݢري 
Berikut ialah  sebelas negeri dan ibu negeri masing-masing (dalam kurungan):

   Johor Darul Takzim	(Johor Bahru)
   Kedah Darul Aman		(Alor Setar)
   Kelantan Darul Naim	(Kota Bharu)
  Melaka Bandaraya Bersejarah (Bandaraya Melaka)
   Negeri Sembilan Darul Khusus (Seremban)
   Pahang Darul Makmur	(Kuantan)
   Perak Darul Ridzuan	(Ipoh)
   Perlis Indera Kayangan	(Kangar)
   Pulau Pinang Pulau Mutiara (George Town)
   Selangor Darul Ehsan	(Shah Alam)
   Terengganu Darul Iman	(Kuala Terengganu)

Wilayah Persekutuan ويلايه ڤرسکوتوان 
   		 Wilayah Persekutuan Kuala Lumpur
   		 Wilayah Persekutuan Putrajaya

Etimologi 

Semenanjung Malaysia juga dikenali sebagai Malaysia Barat ataupun Malaya () dan Peninsular Malaysia (Malaysia Semenanjung).

Ekonomi

Sehingga 2012, pengeluaran minyak Semenanjung Malaysia berjumlah 520,000 tong bersamaan minyak sehari.

Pantai Timur dan Pantai Barat 

Penggunaan Terma Pantai Timur (Jawi: ڤنتاي تيمور)  digunakan terutamanya di Malaysia untuk menggambarkan negeri-negeri berikut di Semenanjung Malaysia yang menghadap ke Laut China Selatan, sebuah laut pinggir di Lautan Pasifik:

Kelantan
Pahang
Terengganu

Penggunaan Terma Pantai Barat (Jawi: ڤنتاي بارت) merujuk secara tidak rasmi kepada himpunan negeri-negeri di Semenanjung Malaysia yang terletak ke arah pantai barat yang umumnya menghadap ke Selat Melaka yang merupakan komponen Lautan Hindi, berbanding dengan Pantai Timur. Tidak seperti Pantai Timur, Pantai Barat dibahagikan lagi kepada tiga wilayah (seperti yang dilihat di wilayah), termasuk:

 Wilayah Utara: Perlis, Kedah, Pulau Pinang dan Negeri Perak.
 Wilayah Tengah: Selangor dan Wilayah Persekutuan Kuala Lumpur dan Putrajaya.
 Wilayah Selatan: Negeri Sembilan, Melaka dan Johor.

Walaupun Johor mempunyai garis pantai yang menghadap ke Laut China Selatan di Lautan Pasifik, ia tidak dianggap sebagai negeri Pantai Timur, kerana garis pantai utama negeri ini terletak di Selat Johor di Lautan Hindi.

Malaysia Barat dan Timur 

Perbezaan antara Barat dan Malaysia Timur (Sabah dan Sarawak) melangkaui bidang Geografi. Sebagai wilayah yang berasingan secara pentadbiran sebelum pembentukan Malaysia, terdapat lebih banyak Kerajaan sendiri (autonomi) daripada Negeri-negeri asal Tanah Melayu, cth. dalam mempunyai struktur mahkamah kehakiman yang berbeza dan peraturan imigresen yang berasingan. Hak-hak ini telah diberikan sebagai sebahagian daripada perjanjian 18 perkara Sarawak dan perjanjian 20 perkara Sabah dengan Persekutuan Malaya semasa pembentukan persekutuan yang diperluaskan.

Demografi

Penduduk
Kebanyakan/majoriti  penduduk di Semenanjung Malaysia adalah kaum Melayu yang beragama Islam. Juga terdapat sebilangan besar orang cina dan india.  Orang Asli adalah penduduk asal di semenanjung Malaysia; bilangan mereka berjumlah sekitar 140,000 .

Bahasa بهاس 
Bahasa yang digunakan di Semenanjung Malaysia ialah Bahasa Melayu Piawai /Standard. Walaupun begitu, hampir setiap negeri di Semenanjung Malaysia mempunyai loghat/dialek yang tersendiri.. Antaranya ialah seperti berikut: 

1)Bahasa Melayu Kedah/Utara

Kawasan: Kedah, Perlis,Pulau Pinang, Utara Perak.

2)Bahasa Melayu Perak

kawasan: Selatan Perak.

3) Bahasa Melayu Kelantan

Kawasan: Seluruh negeri Kelantan, Besut (Terengganu), Merapoh (Pahang).

4)Bahasa Melayu Terengganu

Kawasan: Seluruh negeri Terengganu kecuali di Besut.

5)Bahasa Melayu Pahang

kawasan: Pahang, kecuali di Merapoh.

6)Bahasa Melayu Melaka

kawasan: Melaka.

7)Bahasa Melayu Negeri Sembilan

kawasan: Negeri Sembilan.

8)Bahasa Melayu Johor-Riau

kawasan: Johor.

9)Bahasa Melayu Selangor

kawasan: Lembah Klang (Selangor), Kuala Lumpur.

Nota

Nota Lainnya

Rujukan

Lihat Juga 
 Malaysia
 Malaysia Timur (Malaysia Borneo)
 Semenanjung Tanah Melayu
 Negeri dan Wilayah Persekutuan di Malaysia
 Sempadan Malaysia

 
Kepulauan Melayu
 
Geografi Malaysia
Wilayah Malaysia
Semenanjung Asia Tenggara